Predkladacia správa

	
Skupina poslancov Národnej rady Slovenskej republiky podala 18.10.2007 Návrh poslancov Národnej rady Slovenskej republiky Vladimíra Palka, Františka Mikloška a Rudolfa Bauera na prijatie Deklarácie Národnej rady Slovenskej republiky o uznaní hladomoru rokov 1932-1933 na Ukrajine za genocídu.   

V dôvodovej správe uvádzajú, že tieto činy majú podľa Konvencie OSN o predchádzaní a potrestaní zločinu genocídy zo dňa 9. decembra 1948 všetky znaky genocídy. Uvedomenie si skutočných príčin tragédie ukrajinského národa pred sedemdesiatimi piatimi rokmi a uznanie historickej pravdy je podľa názoru poslancov nevyhnutné pre predchádzanie podobným zločinom v budúcnosti.

	Ministerstvo zahraničných vecí SR vo svojom stanovisku neodporúča prijatie Deklarácie Národnej rady Slovenskej republiky o uznaní hladomoru rokov 1932-1933 na Ukrajine za genocídu.